Wara wirja eċċezzjonali, il-kantanta Destiny Chukunyere għaddiet għall-fażi li jmiss ta' Ftit minuti wara li rifset fuq il-palk Destiny stqarret mal-ġurija li kienet eċitata u nervuża, filwaqt li qalet li hija minn Malta u li għandha erbatax-il sena. Meta ġiet mistoqsa minn Simon Cowell kif spiċċat hemmhekk, Destiny qaltilhom li rebħet il-Junior Eurovision Song Contest fl-2015 u li ġiet hemmhekk għax hija tiegħu. Hija spjegat kif Beyonce u Aretha Franklin huma ż-żewġ kantanti li jispirawha. Wara biss ftit sekondi minn meta bdiet tkanta 'Think' ta' Aretha Franklin, l-udjenza bdiet iċċapċap u l-impatt li ħalliet fuqhom deher fl- li tawha wkoll il-ġurija li mbagħad għaddewha għall-fażi li jmiss. Ftit metri 'l bogħod minnha kien hemm nannitha, li kif jixhed il-filmat t'hawn taħt dehret kburija u ferħana bin-neputija tagħha. Ma' Xarabank, Destiny tistqarr li "nħossni kuntenta ħafna għax ilni naħdem għaliha din l-esperjenza." Tispjega kif hi u tara l-wirja tagħha bdiet tibża' kif se tintlaqa' l-kanzunetta u l-wirja tagħha. Tistqarr li "kont eċitata ħafna u ma ridtx naraha l- għax vera bdejt nibża' imma mbagħad meta bdejt nara lin-nies u lill-ġurija jieħdu pjaċir għamilt naqra kuraġġ." Xarabank tkellem ukoll ma' Gordon Bonello, li għen lil Destiny tasal għal din l-esperjenza. Huwa jispjega li "Destiny ma kinitx taf li jiena applikajtilha għal Britain's Got Talent. Minn qabel ma ħadet sehem fil-Junior Eurovision Song Contest, kont inħares lejha bħala tifla li għandha talent kbir." Iżied jgħid li "meta rebħet il-Eurovision staqsietu jekk jistax jgħinha u staqsieha x'kienet il-ħolma tagħha. Qaltli li l-ħolma tagħha kienet li tiltaqa' ma' Simon Cowell u li tkanta ma' Justin Bieber. Mingħajr ma kienet taf bdiet il-proċess, applikajtilha, bdejt inkellem it-tim tal-produzzjoni tal-kumpanija li tieħu ħsieb Britain's Got Talent, bdejt nibgħat xi filmati u bdew juru interess fiha sakemm imbagħad xtaquha tagħmel hemmhekk." Jistqarr li hu kien preżenti magħha u "ħassejtni ser immut imma kont konvint li Destiny ħa tagħmel prestazzjoni tajba, u kont ċert li se timpressjona s-sala għax naf x'talent issarraf din it-tifla." Itemm jgħid li "għandha futur sabiħ quddiemha u jalla l-Bambin iżomm idejh fuqha, tibqa' sejra fid-direzzjoni t-tajba u tibqa' żżomm saqajha mal-art." rebħet il-Junior Eurovision Song Contest il-kanzunetta 'Not My Soul".
BIL-FILMAT: L-ewwel kummenti ta' Destiny wara li kantat illejla